COM7 วิ่งฉิว 8% ทุบสถิติ “ออลไทม์ไฮ” โบรกฯคาดกำไร Q4/63 สูงสุดเป็นประวัติการณ์
COM7 วิ่งฉิว 8% ทุบสถิติ "ออลไทม์ไฮ" โบรกฯคาดกำไร Q4/63 สูงสุดเป็นประวัติการณ์ โดย ณ เวลา 15.10 น. ราคาอยู่ที่ 45.50 บาท เพิ่มขึ้น 3.25 บาท หรือ 7.69% สูงสุดที่ 46.25 บาท ต่ำสุดที่ 42.75 บาท ด้วยมูลค่าการซื้อขาย 1.03 พันล้านบาท
19 ม.ค. 2564

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 ล่าสุด ณ เวลา 15.10 น. อยู่ที่ 45.50 บาท เพิ่มขึ้น 3.25 บาท หรือ 7.69% สูงสุดที่ 46.25 บาท ต่ำสุดที่ 42.75 บาท ด้วยมูลค่าการซื้อขาย 1.03 พันล้านบาท

โดยราคาหุ้นปรับตัวเพิ่มขึ้นทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 10 ส.ค. 2558 มีราคา IPO อยู่ที่ 3.35 บาทต่อหุ้น
บล.กรุงศรี ระบุในบทวิเคราะห์ (19 ม.ค.64) แนะนำ “ซื้อ” COM7 เป้าสูงสุด IAA Consensus 49 โดยคาดว่างบไตรมาส 4/63 ทำ All time high โดยมีการเปิดขาย iPhone 12 และ มาตรการช้อปดีมีคืนช่วยหนุน ยอดขาย, NAV จากเงินลงทุนเพิ่มขึ้นตามราคาหุ้น NCAP (COM7 ถือหุ้น 33.9%)